|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | ДАТУМ**:** | |
| Наставна тема: | Unser Planet | | | |
| Наставна јединица: | Unser Planet - Einstieg | | | |
| Тип часа: | Oбрада | | | |
| Циљ часа: | Упознавање вокабулара модула: називи различитих метеоролошких појава, природних катастрофа, животних простора, дивљих животиња и називи за карактеристичне делове њихових тела | | | |
| Очекивани исходи: | **На крају часа ученици ће бити у стању да:**   * именују одређене метеоролошке појаве, природне катастрофе, животне просторе и дивље животиње, * одређеним именицама и придевима адекватно опишу неке дивље животиње. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, извор звука, рачунар, копија из приручника, стр. 138 | | | |
| Корелација са другим предметима: | Српски језик, енглески језик, биологија, географија, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | Наставник најављује нову наставну јединицу за данашњи час, исписује наслов на табли, упућује ученике на уџбеник (стр.16, 17), саопштава циљ(еве) часа.  Пре преласка на нову наставну јединицу, ученици добијају резултате теста, коментар наставника на постигнут успех и објашњење код оних ученика који имају питања или примедбе.  (Док ученици улазе у учионицу могу се пустити звуци природних појава (ветар, киша, пљусак, гром...), што би била аудио најава за тему. | | | |
| **Главни део:**  (30 минута) | **Активност 1:** Прокоментарисати заједно са ученицима наслов текста, погледати илустрације у уџбенику и поставити неколико питања (Was ist auf dem Bild? Was meint ihr, was bedeutet die Überschrift?...) Ученици преводе наслов и тиме дефинишу тему часа.  **Активност 2:** Вежба 1 се ради самостално, према датом моделу.  **Активност 3:** Вежба 2 се такође ради самостално, према датом моделу.  **Активност 4:** У вежби 3 ученици пишу кратак опис одређених дивљих животиња употребом израза са слика. Нагласити да треба обратити пажњу на одговарајуће наставке придевске деклинације.  **Активност 5:** Ученици записују тачне одговоре уз слике, контрола у пленуму.  **Активност 6:** Након тога следи вежба 5 у којој ученици умено одговарају на питање из уџбеника. Одговоре записати на таблу, односно у свеске.  \*Додатни задатак: Ученици раде у паровима, потребно је да што брже представе своју омиљену животињу што већем броју партнера. Сваки партнер има један минут да представи своју омиљену животињу (наставник мери време, крај минута обележава неким звучним сигналом), након што истекне минут, и парови замене улоге, мењају се и партнери у паровима. Потом  неколико добровољаца (или ученика које наставник одабере) представља десетак животиња својим другарима. Следећи појмови могу да помогну у представљању информација (написати их на таблу):  Schüler/in  Lieblingstier  Aussehen  Charakter  Lebensräume  Deine Meinung  \*Копија из приручника - уколико преостане времена, може се извести игра „Која је ово животиња?“ („Was für ein Tier ist das?“). Ради се у паровима, партнер А добија план игре 1, а партнер Б лист 2. Сваки ученик бира једну животињу и записује њено име. Помоћу питања на која се одговара са „да“ или „не“ покушава се погодити партнерова животиња, нпр.: „Hat es ein weißes Fell?“ - „Ja“. (Све животиње које немају бело крзно се маркирају и искључују.) | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Домаћи задатак: научити нове изразе и глаголе помоћу вежбе „Bilde Sätze mit…“. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |