|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 25** | | ОДЕЉЕЊЕ**:** | ДАТУМ**:** | |
| Наставна тема: | Unser Planet | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ уџбеника/наставника) присвојене и неодређене заменице, * уоче семантичку разлику између модалних прилога и адекватно их користе, * од глагола творе именице помоћу суфикса –*ung,* * правилно користе конјунктив 2 модалног глагола *können* када желе да изразе сумњу или да се некоме учтиво обрате. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 32 и 33. | | | |
| **Главни део:**  (35 минута) | **Активност 1:** Провера домаћег задатка из радне свеске, стр. 25 (уколико на претходном часу то није реализовано), јављају се ученици и читају своје примере. Наставник пружа корекцију грешака, додатно објашњење уколико је то потребно и одговара на потенцијална питања ученика.  **Активност 2: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније. У уџбенику на стр. 32, наставник на основу дате табеле објашњава ученицима форму и употребу присвојног члана. Ученици самостално или уз помоћ наставника раде задатак 1. Контрола у пленуму.  **Активност 3:** У овом кораку ученици се упознају са творбом именица од глагола помоћу суфикса *–ung*. Задатак 2 урадити заједно са ученицима, а 3. задатак раде самостално, контрола у пленуму.  **Активност 4:** На основу неколико примера из табелице наставник представља модалне прилоге и објашњава њихово значење и позицију у реченици. Ученици потом самостално решавају вежбу 4, контрола у пленуму.  **Активност 5:** Објаснити ученицима на примерима из табелице облике, значење и употребу датих неодређених заменица, самостална израда задатка 5 и 6, контрола у пленуму. Потом у пару ученици смишљају своје мале дијалоге и јављају се да их прочитају.  **Активност 6:** Уз помоћ примера из табелице објаснити форму, значење и употребу конјунктива 2 модалног глагола *können*, ученици попуњавају задатак 7, провера у пленуму, а онда сами у паровима састављају кратак дијалог са поменутим обликом и читају га пред одељењем. Наставник даје пар примера:  *Was könnten wir in der Schule für den Umweltschtz tun? – Wir könnten weniger Plastikflaschen benutzen und Stofftaschen mitbringen.*  *Was könntest du zu Hause für den Umweltschutz tun? Ich könnte den Müll trennen*. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама за ову тему. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |