|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 48** | | ОДЕЉЕЊЕ**:** | ДАТУМ**:** | |
| Наставна тема: | Wir feiern! | | | |
| Наставна јединица: | Grammatikrunde | | | |
| Тип часа: | Вежбање | | | |
| Циљ часа: | Увежбавање различитих граматичких структура везаних за тему модула | | | |
| Очекивани исходи: | **На крају часа ученици ће бити у стању да:**   * правилно употребе (самостално или уз помоћ уџбеника/наставника) перфект глагола са одвојивим и неодвојивим префиксима, * правилно користе претерит правилних и неправилних глагола, | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, копија 2 из приручника за наставнике, стр. 144 | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 54 и 55. | | | |
| **Главни део:**  (35 минута) | **Активност 1:** Провера домаћег задатка (радна свеска, стр. 45, задатак 5 и уџбеник, стр. 53, задатак 6б - на „Padlet“-у), јављају се ученици и читају своје примере. Наставник пружа корекцију грешака, додатно објашњење уколико је то потребно и одговара на потенцијална питања ученика.  **Активност 2: \***Двострана граматичка партија сваког модула не мора се радити на једном часу, интегрално, већ се поједине целине могу уводити и раније.  Наставник поставља неколико питања ученицима у перфекту, записује на табли питања и одговоре ученика, подвлачи делове перфекта, подсећање на творбу и специфичности овог глаголског времена, даље се ученици усмеравају на граматичко поље о перфекту у уџбенику, стр. 54. Ученици самостално или уз помоћ наставника раде задатке 1 и 2. Ученици се јављају и читају одговоре.  Подсећање: облици партиципа перфекта, као и претерита, јаких глагола морају се знати напамет, налазе се у листи на стр. 74 и 75 радног листа.  **Активност 3:** У овом кораку ученици се подсећају творбе и употребе претерита. На неколико једноставних примера предочити наставке за правилне и неправилне глаголе, потом анализирати табелицу о претериту у уџбенику. Ученици сами или уз помоћ наставника раде задатак 1 и 2 на стр. 55. Контрола сваког задатка у пленуму.  **Активност 4:** На основу неколико примера наставник представља везнике trotzdem и deshalb и објашњава њихову разлику (узрок и супротност):  Mein Akku war leer, trotzdem habe icm mein Handy benutzt.  Ich darf in der Schule kein Handy benutzen, trotzdem habe ich es heimlich gemacht.  Meine Eltern sagen, ich soll nicht so lange am Handy sein, trotzdem spiele ich jeden Abend.  Ich hatte keine Internetverbindung, deshalb konnte ich keine Nachricht schicken.  Mein Handy war kaputt, deshalb habe ich ein neues Handy bekommen.  Ich habe meine Hausaufgaben vergessen, deshalb musste ich die Lehrerin anrufen.  Нагласити позицију глагола уз ове везнике. Ученици потом самостално решавају вежбу 7, контрола у пленуму.  **Активност 5:** Користити Kopiervorlage 2 из Приручника за наставнике (Unterrichtshandbuch), стр. 144 - „Präteritumspiel“.  Ученици играју у малим групама. Свака група добија таблу за игру, коцкицу и фигурице. Један ученик баца коцкицу и помера фигурицу онолико поља колико је добио на коцкици. Затим мора да формира облик претерита који се налази на том пољу. Број добијен на коцкици истовремено одређује и граматичко лице (ich = 1, du = 2, er/sie/es = 3, wir = 4, ihr = 5, sie/Sie = 6). Ако је облик тачан, фигура остаје на том пољу; ако је нетачан, мора се вратити на претходно поље. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Дати ученицима линкове ка додатним вежбама за ову тему. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |